Argadiñ Gallienus a reas Postumus e 263, met gloazet e voe Gallienus goude un nebeut trechadennoù ha ret e voe dezhañ mont en-dro da Roma. Goude-se ne glaskas an impalaer ober brezel da Bostumus ken. E harzoù an hanternoz a warezas. E Milano unan eus jeneraled Gallienus, Aureolus a anavezas Postumus evel e impalaer met hemañ ne skoazellas ket anezhañ. War a seblant ne oa gantañ dezv ebet da aloubiñ Roma.